als_Latn dik_Latn sag_Latn
Shumë kompani e ndalojnë ende aksesin në Facebook te punonjesve gjate orarit te punës për momentin. Mirëpo ju mund të keni shumë arsye produktive për t’u futur në rrjetin social, në të ardhmen e afërt, njofton Telegrafi. Sipas tij, Financial Times thonë se gjiganti i internetit është pikërisht duke punuar per një zgjidhje në këtë drejtim, përkatësisht shërbimin e quajtur “Facebook at Work”, një version profesional të shërbimit që do të shërbejë për të kryer punë.
Sipas të gjitha gjasave, shërbimi do të funksionojë sikurse një faqe e zakonshme, mirëpo do të fokusohet në komunikimin e rregullt me kolegët në punë, me partnerët e biznesit apo shkëmbimin e dokumenteve.
Në sipërfaqe, kjo tingëllon si një kombinim i shërbimeve të Facebook, LinkedIn dhe Google Drive. Për momentin, Facebook nuk ka dhënë asnjë informacion lidhur me këtë shërbim, mirëpo merret vesh se disa nga punonjësit e saj tashmë janë duke e testuar shërbimin e ri, i cili me sa duket po funksionon për ata.
als_Latn als_Latn als_Latn